
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind vânzarea prin licitaţie publică a unui teren în suprafață de 130 mp, 
situat pe Aleea Clubului, nr. 11


Având în vedere :
- referatul de aprobare, înregistrat sub nr.7916/16.05.2024, prin care primarul oraşului Boldeşti-Scăeni propune vânzarea prin licitaţie publică a unui teren în suprafață de 130 mp, situat pe Aleea Clubului, nr. 11;
-  raportul de specialitate întocmit de compartimentul de resort, înregistrat sub nr.7917/16.05.2024; 
- dispoziţiile art. 363 din OUG nr. 57/2019 privind Codul administrativ, cu modificările şi completările ulterioare;
- Hotărârea Consiliului Local nr. 170/26.11.2019 pentru aprobarea Regulamentului cadru privind vânzarea unor bunuri aparţinând domeniului privat al oraşului Boldeşti-Scăeni;
 - Hotărârea Consiliului Local nr. 71/25.04.2024 pentru aprobarea Raportului de oportunitate privind vânzarea prin licitaţie publică a unui teren în suprafață de 130 mp, situat pe Aleea Clubului, nr. 11;
- extrasul de carte funciară eliberat pentru numărul cadastral 27980;
- raportul de evaluare întocmit de CI ENE CONSTANŢA expert contabil evaluator imobiliar;
- avizul secretarului general, înregistrat sub nr.7918/16.05.2024;
- avizele comisiilor de specialitate nr.1 şi nr. 2 dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (2) lit.c) alin. (6) lit. b) art. 139 alin. (2) şi 196 alin. (1) lit. b) din OUG nr. 57/2019 privind Codul administrativ, cu modificările şi completările ulterioare,
	Consiliul Local al oraşului Boldeşti-Scăeni, întrunit în şedinţa publică ordinară în data de 23.05.2024, adoptă prezenta hotărâre:

Art.1. (1) Se aprobă vânzarea prin licitaţie publică a unui teren în suprafață de 130 mp, situat pe Aleea Clubului, nr. 11, având datele de identificare  prevăzute în anexa nr.1, imobil aflat în proprietatea privată a oraşului Boldeşti-Scăeni, înscris în CF sub nr. 27980.
 Art.2. Se aprobă raportul de evaluare întocmit de CI ENE CONSTANȚA expert contabil evaluator imobiliar, membru corporativ ANEVAR privind stabilirea preţului de circulaţie a imobilului, conform anexei nr.2.
 Art.3. Se aprobă Documentaţia de atribuire privind vânzarea prin licitaţie publică a imobilului prevăzut la art. 1, conform anexei nr. 3.
	Art.4.  Se aprobă preţul minim de vânzare în cuantum de 3.600 euro pentru vânzarea imobilului prevăzut la art. 1.






Art.5.(1) Componenţa Comisiei de organizare şi desfăşurare a licitaţiei se va stabili prin dispoziţia primarului.
	(2) Se desemnează domnii consilieri Biță Paul și Rădulescu Virgil- Mădălin, membrii în Comisia de organizare și desfășurare a licitației și respectiv domnul Simon Petru și  doamna Sandu Viorica membrii supleanți.
Art.6. Se împuterniceşte primarul oraşului să semneze contractul de vânzare-cumpărare la notarul public, cu ofertantul declarat câştigător în urma licitaţiei, în condiţiile prezentei hotărâri. 
Art.7. (1) Cumpărătorul va achita integral preţul rezultat în urma licitaţiei, până la data încheierii contractului de vânzare-cumpărare, în lei la cursul stabilit de B.N.R. în preziua plăţii.
 (2) Cumpărătorul va achita costurile generate de elaborarea actelor premergătoare adoptării prezentei hotărâri, precum şi cheltuielile ocazionate de încheierea contractului de vânzare-cumpărare în formă autentică.
(3) Costurile generate de elaborarea actelor premergătoare adoptării prezentei hotărâri se vor achita integral până la data încheierii contractului de vânzare-cumpărare.
Art.8. Anexele nr.1-3 fac parte integrantă din prezenta hotărâre.   
Art.9. Primarul oraşului Boldeşti-Scăeni, prin aparatul de specialitate va duce la îndeplinire prezenta hotărâre.
         Art.10. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local și monitorizarea serviciilor publice, Serviciului urbanism și amenajarea teritoriului, cadastru, control comercial și transport local, informatică şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

         PREŞEDINTE DE ŞEDINŢĂ,                                        
                 BIŢĂ PAUL
                                                                                   
                                                                                   CONTRASEMNEAZĂ
                                                                                   SECRETAR GENERAL,
          TUDOR FLORINA NELI

            R O M Â N I A
            JUDETUL  PRAHOVA
            ORAŞUL BOLDEŞTI - SCĂENI        
            CONSILIUL  LOCAL
            Nr. 7918/16.05.2024


A  V  I  Z
===========
·  asupra proiectului de hotărâre privind vânzarea prin licitaţie publică a unui teren în suprafață de 130 mp, situat pe Aleea Clubului, nr. 11


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind vânzarea prin licitaţie publică a unui teren în suprafașă de 130 mp, situat pe Aleea Clubului, nr. 11,  am constatat că acesta a fost iniţiat în conformitate cu prevederile legale în vigoare, având ca temei dispoziţiile art. 363 din OUG nr. 57/2019 privind Codul administrativ.
	Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.




SECRETAR GENERAL,
TUDOR FLORINA NELI

















